
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC

	Bucureşti,
	2.02.2009

	Nr.
	26/2202


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul suplimentar asupra propunerii legislative pentru completarea articolului 11 din Legea nr.50/1991 privind autorizarea executării lucrărilor de construcţii, trimisă comisiei în vederea reexaminării şi depunerii unui nou raport, cu adresa nr. Plx.845 din 21 februarie 2008.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

R A P O R T     S U P L I M E N T A R
asupra propunerii legislative pentru completarea articolului 11 din Legea nr.50/1991 privind
 autorizarea executării lucrărilor de construcţii
	Bucureşti,
	2.02.2009

	Nr.
	26/2202



În şedinţa Plenului Camerei Deputaţilor din ziua de joi, 21 februarie 2008, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative pentru completarea articolului 11 din Legea nr.50 privind autorizarea executării lucrărilor de construcţii (Plx.845/2007/2008), Comisiei pentru administraţie publică amenajarea teritoriului şi echilibru ecologic sesizate în fond, în vederea reexaminării şi depunerii unui nou raport.

Pentru această propunere legislativă s-a întocmit raportul nr.26/2089 din 13.02.2008 prin care s-a propus respingerea acesteia.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.820/25.06.2007)

· avizul favorabil al Comisiei pentru tehnologia informaţiei şi comunicaţiilor cu amendamente admise(nr.PLx.845/03.12.2007)

· avizul favorabil al Comisiei juridice, de disciplină şi imunităţi (nr. Pl.x.845/29.01.2008)

· punctul de vedere favorabil al Guvernului (nr.E64/26.01.2009)


Propunerea legislativă are ca obiect de reglementare completarea Legii nr.50/1991 privind autorizarea executării lucrărilor de construcţii, republicată, cu modificările şi completările ulterioare, cu o nouă categorie de lucrări exceptate de la cerinţa autorizării, respectiv a lucrărilor de montare a antenelor satelit şi a sistemelor de recepţie conexe, individuale şi colective, utilizate în recepţionarea şi transmiterea semnalelor electro-magnetice către utilizatorul final al serviciilor de comunicaţii electronice.

În urma reexaminării, Comisia propune Plenului Camerei Deputaţilor menţinerea raportului de respingere a propunerii legislative din următoarele considerente: montarea antenelor satelit şi a sistemelor de recepţie şi transmitere a semnalelor electro-magnetice către utilizatorii finali de servicii de comunicaţii electronice trebuie să ţină seama de condiţiile specifice fiecărui caz în parte pentru care soluţia tehnică, de fixare şi ancorare a antenelor pe elemente sau părţi de construcţie trebuie să fie rezultatul unei evaluări tehnice obligatorii efectuate de către specialişti, experţi tehnici atestaţi pentru domeniile rezistenţă, stabilitate şi siguranţă în exploatarea construcţiilor.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată. 

La dezbaterile care au avut loc în şedinţa comisiei din 27 ianuarie 2009 au participat, în conformitate cu prevederile art.54 şi 55 din Regulamentul Camerei Deputaţilor, republicat:

· Dorina Isopescu – Inspector General de Stat în Inspectoratul de Stat în Construcţii;
· Constantin Epuran – director în Inspectoratul de Stat în Construcţii;

· Gheorghe Pătraşcu – director general în Ministerul Dezvoltării Regionale şi Locuinţei;

· Anca Ginavar – director general adjunct în Ministerul Dezvoltării Regionale şi Locuinţei.

La lucrările comisiei au fost prezenţi 22 deputaţi, din totalul de 30 de membri ai comisiei.

Raportul de respingere al comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa 27 noiembrie 2007.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


În urma dezbaterilor, Comisia propune respingerea cu amendamente respinse a propunerii legislative, după cum urmează: 






   PREŞEDINTE,









  




                SECRETAR,






        SULFINA BARBU













          ATTILA KORODI
Şef serviciu, Sofia Chelaru

Expert, Roxana Feraru
I. Amendamente respinse

În urma dezbaterilor, Comisia propune respingerea propunerii legislative cu următoarele amendamente respinse:

	Nr. crt.
	Textul propunerii legislative 


	Amendamentul propus şi 

autorul acestuia
	Motivarea amendamentelor propuse
	Camera 

Decizională

	  0
	1
	2
	3
	4

	1. 
	LEGE

pentru completarea articolului 11 din Legea nr.50/1991 privind autorizarea lucrărilor de construcţii


	LEGE

pentru completarea alin.(1) al art. 11 din Legea nr.50/1991 privind autorizarea lucrărilor de construcţii

(autor: Comisia pentru tehnologia informaţiei şi comunicaţiilor)


	Argumente pentru susţinere:

Pentru respectarea normelor de tehnică legislativă.
Argumente pentru respingere:

Pentru că membrii Comisiei pentru administraţie, sesizată în fond, au votat cu unanimitate de voturi respingerea iniţiativei legislative.
	Camera Deputaţilor


	2. 
	
Articolul I – Legea nr.50/1991 privind autorizarea executării lucrărilor de construcţii, republicată în Monitorul Oficial al României, Partea I, nr.933 din 13 octombrie 2004, cu modificările şi completările ulterioare, se completează după cum urmează:


După litera l) a alineatului (1) al articolului 11, se introduce o nouă literă, litera m), cu următorul cuprins:


„m) montarea antenelor satelit şi a sistemelor de recepţie conexe, individuale şi colective, utilizate pentru recepţionarea şi transmiterea semnalelor electro-magnetice către utilizatorul final al serviciilor de comunicaţii electronice.”
	
Articol unic – La articolul 11 alineatul (1) din Legea nr.50/1991 privind autorizarea executării lucrărilor de construcţii, republicată în Monitorul Oficial al României, Partea I, nr.933 din 13 octombrie 2004, cu modificările şi completările ulterioare, după litera l) se introduce o nouă literă, litera m), cu următorul cuprins:


„m) montarea antenelor satelit şi a sistemelor de recepţie conexe, individuale şi colective, utilizate pentru recepţionarea şi transmiterea semnalelor electro-magnetice către utilizatorul final al serviciilor de comunicaţii electronice, cu greutatea maximă de 10 kg şi diametrul maxim de 1500 mm.”

(autor: deputat Valeriu Alexandru Ungureanu – Grup parlamentar al PSD)


	Argumente pentru susţinere:

Pentru respectarea normelor de tehnică legislativă.
Se impune limitarea greutăţii şi a dimensiunii pentru protejarea monumentelor istorice şi a clădirilor.
Argumente pentru respingere: 
Trebuie să se ţină seama de condiţiile specifice fiecărui caz în parte pentru care soluţia tehnică, de fixare şi ancorare a antenelor pe elemente sau părţi de construcţie trebuie să fie rezultatul unei evaluări tehnice obligatorii efectuate de către specialişti, experţi tehnici atestaţi pentru domeniile rezistenţă, stabilitate şi siguranţă în exploatarea construcţiilor.


	Camera Deputaţilor



	3.
	
Articolul II – În termene de 60 de zile de la data intrării în vigoare a prezentei legi,  Ministerul Transporturilor, Construcţiilor şi Turismului va emite norme metodologice de aplicare a Legii nr.50/1991 republicată, cu modificările şi completările ulterioare, în conformitate cu modificările aduse prin prezenta lege.


	
Articolul II se elimină.

(autor: Comisia pentru tehnologia informaţiei şi comunicaţiilor)


	Argumente pentru susţinere:
Modificările aduse prin prezenta lege nu necesită elaborarea unor noi norme metodologice.
Argumente pentru respingere:

Pentru că membrii Comisiei pentru administraţie, sesizată în fond, au votat cu unanimitate de voturi respingerea iniţiativei legislative.

	Camera Deputaţilor

